**Formulár sebahodnotenia kompetencií školského psychológa**

**1. Oblasť PREVENCIA**

Oblasť sa zameriava na kompetenciu plánovania a realizácie prevencie. Tá sa prejavuje v schopnosti odborného zamestnanca pripraviť a realizovať stratégiu prevencie pre školu, v ktorej pôsobí, zapojiť zamestnancov školy, ale aj rodičov do profesionálnej interakcie.

Možnosti odpovedí sú usporiadané podľa zvyšujúcej sa úrovne využívania hodnotenej kompetencie. **Vyberte si jednu alebo viac možností**, ktoré zodpovedajú realite vami realizovaných aktivít a zakrúžkujte nielen úroveň v danom riadku, ale aj percento napĺňania úrovne:

1. základná úroveň
2. rozšírená úroveň
3. pokročilá úroveň
4. veľmi pokročilá úroveň
5. expertná úroveň

|  |  |  |
| --- | --- | --- |
| **1.1 Činnosť v systéme prevencie v škole** | Úroveň | Percento naplnenia úrovne  na škále od 0 – 100% |
| Pre školu mám pripravený základný plán preventívnych aktivít pre primárnu prevenciu, ktorých cieľom je ovplyvňovať správanie aj postoje žiakov/klientov žiadúcim smerom v rámci celoškolského programu prevencie. Snažím sa, aby každá trieda absolvovala aspoň raz za polrok jednu aktivitu, ktorá je súčasťou celoškolského plánu prevencie. Preventívne aktivity sú väčšinou krátkodobé a vychádzajú z overených efektívnych metodologických prístupov. | 1 |  |
| Pre školu existuje základný plán preventívno-výchovnej činnosti, v ktorých ide o odborné preventívne vzdelávacie aktivity a intervenčné metódy rôzneho charakteru, okrem toho si z ponuky preventívnych aktivít môžu učitelia vybrať aktivity pre svoje triedy. Aktivity nepresiahnu 3 stretnutia a ich súčasťou môžu byť: prednášky, besedy, osvetová činnosť, kurzy, workshopy, výcvikové skupiny a pod. | 2 |  |
| Mám pripravenú stratégiu prevencie pre každý ročník v škole. Stratégia stojí na vedomom úsilí viesť žiakov/klientov k tomu, aby uprednostňovali nerizikové správanie a zdravie neohrozujúci spôsob života. Obsahuje rôzne témy a aktivity, ktoré nie sú zamerané len na preventívno-výchovnú činnosť alebo preventívne aktivity, ale aj na získanie rôznych spôsobilostí. | 3 |  |
| Mám pripravenú strednodobú a dlhodobú stratégiu prevencie pre každý ročník v škole. Stratégia stojí na vedomom úsilí viesť žiakov/klientov k tomu, aby uprednostňovali nerizikové správanie a zdravie neohrozujúci spôsob života. Obsahuje rôzne témy a aktivity, ktoré sú dlhodobejším trvajúcim programom, ktoré sú vytvorené a realizované ako ucelené súbory aktivít pripravené podľa konkrétnych potrieb žiakov, tried s využívaním príslušných manuálov a s určeným počtom a postupnosťou sedení. | 4 |  |
| Mám pripravenú stratégiu prevencie pre každý ročník v škole. Stratégia stojí na vedomom úsilí viesť žiakov/klientov k tomu, aby uprednostňovali nerizikové správanie a zdravie neohrozujúci spôsob života. Ide o preventívne programy, do tvorby ktorých sú zapojení aj ostatní zamestnanci a vedenie školy, poradenské zariadenie, zákonný zástupca. Filozofia školy je nastavená na podporu nerizikového životného štýlu, ktorá sa premieta v aj v učebných osnovách predmetov. Do tejto filozofie sú zapojení aj rodičia žiakov/klientov. | 5 |  |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| mám plány preventívno-výchovných aktivít | | pripravujem ponukový list | | evidujem frekvenciu preventívnych aktivít | | zabezpečujem nadväznosť preventívnych aktivít | | zabezpečujem rôznorodosť preventívnych aktivít  (biometrálny charakter) | | podieľam sa na vytváraní stratégie/filozofie školy v oblasti prevencie | | vediem evalváciu zúčastnených | |
| áno | nie | áno | nie | áno | nie | áno | nie | áno | nie | áno | nie | áno | nie |

|  |  |  |
| --- | --- | --- |
| **1.2 Realizácia preventívnych aktivít** | Úroveň | Percento naplnenia úrovne  na škále od 0 – 100% |
| Pre žiakov/klientov organizujem odborné preventívne vzdelávacie aktivity a intervenčné metódy rôzneho charakteru (napr. informatívneho, zážitkového). Zameriavajú sa predovšetkým na rôzne oblasti prevencie rizikového správania, prevencie vzdelávacích a výchovných problémov, na posilnenie úspešnej adaptácie žiakov na školu a rozvoj zručností pre riadenie kariéry a iné. Sem spadajú aktivity, ktorých dĺžka nepresiahne 3 stretnutia: prednášky, besedy, osvetová činnosť, kurzy, workshopy, výcvikové skupiny a pod. | 1 |  |
| Pre žiakov/klientov organizujem odborné preventívne vzdelávacie aktivity a intervenčné metódy rôzneho charakteru (napr. informatívneho, zážitkového), a to v spolupráci s odborníkmi z rôznych organizácií, ktorí so žiakmi realizujú aktivity. | 2 |  |
| Pre žiakov/klientov realizujem komplexný skupinový program primárnej/univerzálnej prevencie, ktorý je určený jednotlivým ročníkom a je nadväzný, takže každý žiak prejde všetkými témami a aktivitami. Zaoberám sa nielen rôznymi oblasťami prevencie rizikového správania, prevencie školských a výchovných problémov, posilnenia úspešnej adaptácie žiakov na školu, ale aj tréningom sociálnych spôsobilostí založených na sociálnom učení, na vytváraní priaznivej klímy v triede. | 3 |  |
| Pre žiakov/klientov zabezpečujem komplexný preventívny program, zameraný na rôzne oblasti selektívnej prevencie rizikového správania, prevencie školských a výchovných problémov, na posilnenie úspešnej adaptácie žiakov na školu a rozvoj zručností pre riadenie kariéry s využívaním univerzálnych a selektívnych programov, s cieľom vytvoriť optimálne podmienky pre vývin jedinca, zabrániť vzniku porúch psychického a sociálneho vývinu. | 4 |  |
| Pre žiakov/klientov zabezpečujem komplexný preventívny program. Pre žiakov s rizikovým správaním zabezpečujem pravidelné skupinové aktivity selektívnej, resp. indikovanej prevencie podľa potrieb školy. Do učebných osnov predmetov odporúčam témy týkajúce sa nevhodného/rizikového správania. Do tvorby preventívnych programov sú zapojení aj ostatní zamestnanci a vedenie školy, poradenské zariadenie, zákonný zástupca. Filozofia školy je nastavená na podporu nerizikového životného štýlu, ktorá sa premieta v aj v učebných osnovách predmetov. Do tejto filozofie sú zapojení aj rodičia žiakov/klientov. Súčasťou sú aj preventívne programy drogovej prevencie v troch kategóriách: univerzálne, selektívne a indikované. | 5 |  |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| zabezpečujem realizáciu aktivít a ich súlad s plánom prevencie | | zabezpečujem obsah preventívnych aktivít | | vediem zoznam aktivít realizovaných mimo plán prevencie (v prípade problémov aj so zápisom kto inicioval, aké dôvody a pod.), peer program | | realizujem a plánujem skupinové aktivity | | odporúčam témy prevencie, aby prevencia bola súčasťou učebných osnov (ktoré predmety, ako je zapracovaná, programy pre ŠKD) | |
| áno | nie | áno | nie | áno | nie | áno | nie | áno | nie |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |
| --- | --- | --- | --- | --- | --- | --- | --- |
| identifikujem výchovno-vzdelávacie potreby a rizikové faktory u žiakov | | dodržiavam proces informovania ZZ o svojej odbornej činnosti v rámci postupov školy | | Pri krátkodobej preventívno-výchovnej činnosti: stanovujem ciele; vyberám formy, metódy a intervencie; realizujem a vyhodnocuje aktivity | | Pri stredne a dlhodobej preventívno-výchovnej činnosti: stanovujem ciele; vyberám formy, metódy a intervencie; realizujem a vyhodnocuje aktivity | |
| áno | nie | áno | nie | áno | nie | áno | nie |

|  |  |  |
| --- | --- | --- |
| **1.3 Aktéri realizovaných preventívnych aktivít** | Úroveň | Percento naplnenia úrovne na škále od 0 – 100% |
| V škole zabezpečujem a realizujem prevenciu len ja/jeden človek. | 1 |  |
| Prevenciu realizujú zamestnanci školského podporného tímu; témy sú rozdelené, každý sa venuje niečomu inému. | 2 |  |
| Prevenciu realizujú zamestnanci tímu a v kooperácii aj učitelia výchov, informatiky a pod., triedni učitelia a zamestnanci školskej družiny. | 3 |  |
| Prevenciu realizujú zamestnanci tímu, učitelia výchov, informatiky a pod., triedni učitelia a zamestnanci školskej družiny. Do preventívnych aktivít sú zapájaní aj rodičia žiakov/klientov v rámci rôznych aktivít (spoločné rodičovské popoludnia/podvečery, dni otvorených dverí, spoločné projekty). Prevenciu realizujú aj žiaci na báze rovesníckych aktivít. | 4 |  |
| Pre žiakov/klientov zabezpečujem komplexný preventívny program, pre žiakov s rizikovým správaním realizujem pravidelné skupinové aktivity podľa ich potrieb. Prevencia prebieha aj na rovesníckej úrovni prostredníctvom vyškolených rovesníckych poradcov. Do učebných osnov predmetov sú zapracované témy týkajúce sa rizikového správania. Vedenie školy, zamestnanci a rodičia pomáhajú, ak sa podieľam aj na ďalších aktivitách podpory prevencie na škole (súťaže, hry, podcasty na stránke školy, akcie pri príležitosti svetových a medzinárodných dní, aktivity pre rodičov a deti, nulová tolerancia násilia a rizikového správania, účasť na rôznych podujatiach, absolvovanie doplnkového vzdelávania/výcvikov). | 5 |  |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| zostavujem realizačný tím prevencie | | zapájanie zamestnancov školy (prezenčné listiny) | | záznamy o preventívnych aktivitách pre rodičov a žiakov | | záznamy o realizátoroch mimo ZŠ | | záznamy o aktivitách organizovaných (aj) pre iné inštitúcie | |
| áno | nie | áno | nie | áno | nie | áno | nie | áno | nie |

**2. Oblasť DIAGNOSTIKA**

Oblasť sa zameriava na kompetenciu odborného zamestnanca diagnostikovať klienta formou orientačnej psychologickej diagnostiky. V kompetencii školských psychológov nie je vypracovanie posudkov a správ s komplexnou diagnostikou a odporúčaniami, ale príprava a vyhodnocovanie podkladov (napr. sledovanie dynamiky vývinu symptómov, ťažkostí v rôznych oblastiach v školskom prostredí) na komplexnú diagnostiku. Cieľom diagnostiky je analýza a opis úrovne psychickej a sociálnej regulácie správania klienta/dieťaťa a identifikovanie jeho silných a slabých stránok, jeho potrieb. Psychologická diagnostika sa uskutočňuje v škole najmä v oblastiach kognitívneho vývinu a čiastkových procesov, schopností týkajúcich sa myslenia a riešenia problému, tvorivosti, osobnostných vlastností a osobnostných predpokladov, štýlov rodinnej výchovy, motivácie výkonu a záujmov, sociálnych vzťahov, sociálnej klímy, skupinovej dynamiky, učebných štýlov žiakov, profesijnej orientácie a vývinových odlišností, s výnimkou výkonových testov, ktoré sú súčasťou testovej batérie používanej v CPP a ŠCPP. Sumarizuje výsledky diagnostiky, ktoré slúžia na nastavenie účinnej podpory klientov a primárne podpory procesu výchovy a vzdelávania, ktorý slúži na nastavenie účinnej podpory klientovi a podpory procesu výchovy a vzdelávania.

Možnosti odpovedí sú usporiadané podľa zvyšujúcej sa úrovne využívania hodnotenej kompetencie. **Vyberte si jednu alebo viac možností**, ktoré zodpovedajú realite vami realizovaných aktivít a zakrúžkujte nielen úroveň v danom riadku, ale aj percento napĺňania úrovne:

1. základná úroveň
2. rozšírená úroveň
3. pokročilá úroveň
4. veľmi pokročilá úroveň
5. expertná úroveň

|  |  |  |
| --- | --- | --- |
| **2.1 Systém diagnostiky v škole** | Úroveň | Percento naplnenia úrovne  na škále od 0 – 100% |
| Pre školu mám pripravené, v spolupráci s CPP a ŠCPP, postupy a nástroje na realizovanie orientačnej psychologickej diagnostiky žiaka/klienta, s cieľom posúdenia jeho životnej situácie dieťaťa, identifikácie jeho silných stránok, špecifík, limitov a potrieb s dôrazom na jeho vzdelávací potenciál a rozvoj. | 1 |  |
| Pre školu mám pripravené metódy diagnostiky, ktorých cieľom je skúmanie, ale aj výklad, prognostické hodnotenia s dôrazom na vzdelávací potenciál žiaka/klienta a jeho rozvoj, na účely poskytovania starostlivosti v súvislosti s procesom výchovy a vzdelávania a s cieľom ich podpory. | 2 |  |
| V spolupráci s triednym učiteľom a členmi ŠPT mám pre školu pripravené diagnostické metódy, postup a diagnostické nástroje na realizovanie orientačnej psychologickej diagnostiky, špecificky zamerané na potreby žiaka/klienta, skupín, triedy a školy. Metódy a postupy konzultujem aj s rodičmi/zákonnými zástupcami žiakov. | 3 |  |
| Využívam všetky plánované diagnostické nástroje. Spolupracujem s ostatnými členmi ŠPT v súlade s GDPR za účelom skúmania, výkladu, prípadne prognostického hodnotenia správania žiaka a skupiny detí v podmienkach školy a školského zariadenia. Využívam pozorovanie, rozhovor, analýzu prác a produktov, ratingové škály, testy a osobné dotazníky a projektové techniky. | 4 |  |
| V spolupráci s triednymi učiteľmi (jednotlivo) výchovným a kariérovým poradcom a v spolupráci so školským špeciálnym pedagógom a ďalšími členmi ŠPT (na princípoch multidisciplinarity) máme vypracovaný ucelený systém diagnostikovania žiakov/klientov, ktorí majú bariéry vo vzdelávaní. Diagnostické závery konzultujem s poradenským psychológom a prispievam vytvoreniu stratégie intervencie a informovanosti rodičov/ZZ. | 5 |  |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |
| --- | --- | --- | --- | --- | --- |
| prítomná ponuka diagnostických metód a nástrojov (test, dotazník, štruktúrovaný/pološtruktúrovaný rozhovor, pozorovanie, projektívne techniky...) | | metódy, techniky a postupy zodpovedajúce súčasným vedeckým poznatkom a stavu praxe | | sú vytvorené odporúčania  v nadväznosti na zistenia diagnostiky | |
| áno | nie | áno | nie | áno | nie |

|  |  |  |
| --- | --- | --- |
| **2.2 Realizácia diagnostiky** | Úroveň | Percento naplnenia úrovne  na škále od 0 – 100% |
| Realizujem depistáž v triede/škole/školskom klube. Zistenia slúžia na včasnú, bližšiu identifikáciu bariér a prekážok súvisiacich s edukáciou a výchovou. | 1 |  |
| Realizujem orientačnú psychologickú diagnostiku žiaka/klienta, ktorý ma sám vyhľadá s požiadavkou na riešenie jeho problému, alebo ktorý vzišiel z depistáže alebo na podnet ZZ, PZ, OZ či ŠPT. O výsledkoch informujem zainteresovaných. O prípade vediem Osobný spis. | 2 |  |
| Realizujem orientačnú psychologickú diagnostiku detí/žiakov/klientov, triedy, skupiny. Podľa potreby spolupracujem v rámci multidisciplinárneho prístupu aj s triednym učiteľom, s výchovným poradcom, členmi ŠPT a poradenským zariadením. O prípade vediem Osobný spis. | 3 |  |
| V úzkej spolupráci so školským špeciálnym pedagógom a sociálnym pedagógom v škole participujem na diagnostike žiaka/klienta. V jednotlivých prípadoch, podľa potreby, dávam podnet na zvolanie konziliárneho sedenia. O prípade vediem Osobný spis. | 4 |  |
| V rámci multidisciplinarity svojimi znalosťami prispievam k vyskladaniu vhodnej batérie diagnostických metodík, pre každého žiaka/klienta/skupiny na mieru, s cieľom, aby ich závery slúžili aj ako podklad ku komplexnej diagnostike v CPP alebo ŠCPP. | 5 |  |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| zakladám, evidujem osobné spisy | | písomné záznamy o predbežnej hypotéze | | písomné záznamy o diagnostickom cieli | | písomné záznamy o zisteniach z diagnostiky | | záznamy o sumarizácii diagnostiky | | realizované aktivity a ich súlad s procesom diagnostiky | | záznamy o použitých metódach a nástrojoch | |
| áno | nie | áno | nie | áno | nie | áno | nie | áno | nie | áno | nie | áno | nie |

***Napĺňanie indikátorov v zmysle dôkazov – depistáž (zakrúžkujte aktivitu)***

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| stanovenie cieľa depistáže | | výber depistážnych metód | | aplikácia depistážnych metód | | vyhodnotenie depistážnych metód | | interpretácia výsledkov depistáže | | konziliárne stretnutia | | plán následnej odbornej starostlivosti | |
| áno | nie | áno | nie | áno | nie | áno | nie | áno | nie | áno | nie | áno | nie |

|  |  |  |
| --- | --- | --- |
| **2.3 Aktéri realizovaných diagnostík** | Úroveň | Percento naplnenia úrovne  na škále od 0 – 100% |
| V škole zabezpečujem a realizujem orientačnú psychologickú diagnostiku len ja/1 človek. ŠPT informujem o záveroch a navrhovaných riešeniach. | 1 |  |
| Psychologickú diagnostiku realizujem sám, ale priebeh, postupy a závery diagnostiky konzultujem s kolegami zo ŠPT. | 2 |  |
| Psychologickú diagnostiku realizujem v úzkej spolupráci s triednym učiteľom, s výchovným či kariérovým poradcom, pedagogickými zamestnancami, prípadne členmi ŠPT. O výsledkoch a priebehu práce informujem zúčastnených aj ŠPT. | 3 |  |
| Na diagnostike sa podieľajú členovia ŠPT. Do procesu podľa potreby vstupujú aj ďalší pedagogickí zamestnanci a rodičia. | 4 |  |
| Som jeden/-na z členov multidisciplinárneho tímu, ktorý realizuje diagnostiku vo vzájomnej kooperácii. K doplneniu komplexnosti orientačnej diagnostiky žiaka/skupiny sú prizvaní aj ďalší odborníci. Výsledok diagnostiky je konzultovaný s poradenským psychológom, s cieľom prípadného uskutočnenia komplexnej diagnostiky, naplánovania ďalšej stratégie v pomoci, nastavenia podpory. | 5 |  |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| evidencia realizátorov diagnostiky | | výstupy spolupráce s odbornými zamestnancami | | výstupy spolupráce s učiteľmi | | výstupy spolupráce s členmi školského podporného tímu | | záznamy z konziliárnych stretnutí | |
| áno | nie | áno | nie | áno | nie | áno | nie | áno | nie |

**3. Oblasť POSKYTOVANIA PORADENSTVA A INTERVENCIE**

Oblasť sa zameriava na kompetenciu poskytnúť poradenstvo a intervenciu klientovi (žiak, rodič/zákonný zástupca, zamestnanec školy/učiteľ, OZ). Tá sa prejavuje v schopnosti odborného zamestnanca (ŠP) pomôcť prekonávať, poradiť alebo intervenovať v situáciách, ktoré posúdi on, žiak, jeho spolužiaci alebo pedagóg za problémové a táto jeho aktivita prispeje k odstráneniu, k zlepšeniu alebo stabilizácii prostredia žiaka/skupiny. Cieľom poradenstva je mobilizácia vnútorných a vonkajších zdrojov jednotlivca prostredníctvom nástrojov, metód a foriem práce, ktoré si problémová situácia vyžaduje. Jedným z pilierov je motivovať klienta k aktivite, k riešeniu svojej situácie vlastným pričinením.

Možnosti odpovedí sú usporiadané podľa zvyšujúcej sa úrovne využívania hodnotenej kompetencie. **Vyberte si jednu alebo viac možností**, ktoré zodpovedajú realite vami realizovaných aktivít a zakrúžkujte nielen úroveň v danom riadku, ale aj percento napĺňania úrovne:

1. základná úroveň
2. rozšírená úroveň
3. pokročilá úroveň
4. veľmi pokročilá úroveň
5. expertná úroveň

|  |  |  |
| --- | --- | --- |
| **3.1 Činnosť v oblasti poradenstva a intervencie v škole** | Úroveň | Percento naplnenia úrovne  na škále od 0 – 100% |
| Pre školu/žiakov mám pripravené informácie o mojich odborných službách, s uvedením miesta a času, kedy som žiakom/klientom, rodičom/ZZ, učiteľom alebo zamestnancom školy k dispozícii. O mojich službách a ich dostupnosti informujem: prostredníctvom WEB stránky školy, EduPage, počas dní otvorených dverí a pod. Mám pripravenú dokumentáciu, ktorá slúži na evidenciu a sledovanie prípadu. Ďalej písomnú informáciu o zákonných právach a povinnostiach klienta, ako aj etických princípoch mojej práce. | 1 |  |
| Mám vypracovaný systém proaktívneho informovania záujemcov o odborných službách, ktoré im môžem poskytnúť. Informujem ich, že to môže byť na individuálnej, skupinovej báze , alebo aj v kooperácii s ďalšími odborníkmi a inštitúciami podľa ich potrieb. | 2 |  |
| Mám vypracovaný postup základných krokov v poradenskom procese so žiakom/klientom, rodičom/ZZ:  1. príprava - prediskutovanie problému s klientom a vzájomné porozumenie cieľom spolupráce,  2. explorácia problému – vyjasňovanie záujmov a dohoda o postupe riešení,  3. dohoda o cieľoch – zhoda žiaka/ZZ a ŠP o smerovaní riešenia/zmeny,  4. formulácia úloh – konkrétne kroky, frekvencia konzultácií so ŠP, časovanie krokov, dĺžka spolupráce a jej podmienky – intervenčný plán; je možné uzatvoriť aj písomnú zmluvu medzi ŠP a žiakom/ZZ,  5. plnenie úloh – informácie klienta o plnení úlohy a podpora zo strany ŠP,  6. ukončenie – vyhodnotenie úspešnosti intervencie. | 3 |  |
| Okrem základných krokov v poradenskom procese mám pripravené plány/postupy/metódy a techniky na skupinovú prácu so žiakmi/klientmi. Pri realizácii činnosti v oblasti prevencie programy zameriavam na: dlhodobé systematické pôsobenie, pôsobenie orientovať sa na pozitívne alternatívy, preferovať metódy založené na sociálnom učení.  Na realizovanie skupinových stretnutí sú zabezpečené zatvorené priestory (trieda, zasadačka) a potrebná technika. | 4 |  |
| Ovládam plány/postupy/metódy a techniky na individuálnu prácu so žiakom/žiakmi.  Mám výcvik: napr. na zlepšenie klímy v triede, rozvoj emocionálnej inteligencie, prosociálneho správania, spolupráce a empatie, rozvoj duševného zdravia a pod.  Ovládam rôzne metódy skupinovej práce a uplatňujem ich pri svojej práci. V škole organizujem niekoľko skupín s rôznym zameraním. | 5 |  |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| vzory intervenčných plánov na jednotlivé druhy problémov, nadväznosť poradenských a intervenčných aktivít (biodromálny charakter) | | prítomná tematická rôznorodosť skupinových aktivít | | je prítomná a evidovaná frekvencia skupinových aktivít | | evidujem počty zapojených do skupinových aktivít | | mám spätnú väzbu zúčastnených | | vediem evidenciu žiadostí o krízovú intervenciu | |
| áno | nie | áno | nie | áno | nie | áno | nie | áno | nie | áno | nie |

|  |  |  |
| --- | --- | --- |
| **3.2 Realizácia poradenstva a intervencie** | Úroveň | Percento naplnenia úrovne  na škále od 0 – 100% |
| Žiakovi/klientovi, rodičovi/ZZ a pedagógom, ktorí ma oslovia individuálne, poskytujem základné poradenstvo, ktoré umožňuje orientovať sa v možnostiach riešenia jeho/ich problémovej situácie. Vediem evidenciu a dokumentáciu/spis prípadu, sledujem ho a vyhodnocujem v etapách.  Jednotlivca informujem o jeho zákonných právach a povinnostiach, ako aj o etických princípoch mojej práce. | 1 |  |
| Proaktívne vyhľadávam žiakov/klientov alebo zákonných zástupcov s pomocou pedagogických zamestnancov, ponúkam im svoje služby a poskytujem im poradenstvo. Pracujem aj so žiakmi, ktorí vzišli z depistáže, resp. boli diagnostikovaní mnou alebo kolegami zo ŠPT. Pri nejasne zadanej požiadavke je mojou úlohou identifikovať možný problém a tomu prispôsobiť poskytnuté poradenstvo a intervenciu.  Žiakovi/klientovi alebo rodičovi/ZZ poskytujem pomoc podporovaním ich vlastných zdrojov a zdrojov okolia (rodina, škola, komunita apod.)  Vediem o prípadoch dokumentáciu/spis. Prípady sledujem a vyhodnocujem v etapách.  Žiaka/klienta a rodiča/ZZ informujem o ich zákonných právach a povinnostiach, ako aj o etických princípoch mojej práce. | 2 |  |
| Žiakovi/klientovi a rodičovi/ZZ poskytujem psychologické poradenstvo a/alebo intervenciu, ktorá vedie ku konkrétnej pomoci pri riešení jeho nepriaznivej situácie, a to buď zmiernením jej dôsledkov, alebo adaptáciou na zmenené podmienky.  V práci s ním sa riadim vypracovaným postupom základných krokov v poradenskom procese. Prostredníctvom akceptácie, empatie a kongruencie sa snažím o vytvorenie vzťahu a otvoreného komunikačného priestoru pre druhú stranu.  Žiaka/klienta a rodiča/ZZ, pedagóga informujem o jeho zákonných právach a povinnostiach, ako aj o etických princípoch mojej práce. | 3 |  |
| Okrem individuálnej práce so žiakom, zákonným zástupcom alebo pedagógom realizujem aj skupinovú prácu. Aktivity v skupinách sú smerované na rozvíjanie osobných zdrojov (sebahodnotenie, sebadôvera, sebaúcta, môj osobný plán do budúcnosti); oboznámenie sa s právami a povinnosťami, hľadanie podstaty hodnôt, spolužitie s inými ľuďmi a tolerancia k inakosti spoločnosti (predchádzanie intolerancii výchovou); prostredníctvom kooperatívnych hier rozvíjať spoluprácu v skupine; uplatňovať komunikačné techniky - vyjednávať, zdôvodňovať svoje riešenia, aktívne počúvať, robiť kompromisy, prijímať rozhodnutie; identifikovať stres a naučiť sa techniky na jeho odbúranie; rozlíšiť vhodné a nevhodné spôsoby trávenia voľného času; obhajovať, zdôvodňovať svoj názor a rešpektovať názor ostatných.  O skupinových stretnutiach vediem evidenciu s udaním témy, miesta a času stretnutia, použitých metódach a technikách, ku ktorej pripojím prezenčnú listinu. | 4 |  |
| Žiakovi/klientovi, rodičovi/ZZ a pedagógom poskytujem komplexný program psychologického poradenstva a intervencie.  V práci využívam intervencie s prvkami bazálnej psychoterapie (krátka intervencia, psychoedukácia a pod.) a využívam aj mediáciu, odbornú metódu na uľahčenie riešenia konfliktných situácií v kolektíve alebo v pároch či malých skupinách (žiak-žiak, žiak-učiteľ, trieda), teda napomáham k efektívnej komunikácii, pri riešení špecifických problémov a hľadaní iných možnosti vzájomnej dohody.  Poskytujem aj krízovú intervenciu žiakovi či kolektívu, ktorý sa ocitol v krízovej situácii, ám, alebo sa spolupodieľam na stanovení formy krízovej intervencie, príprave plánu riešenia a termínu uskutočnenia krízovej intervencie.  V prípade potreby predstavujem služby externých poradenských subjektov, akreditovaných subjektov s kompetenciami v oblastiach psychologickej pomoci. | 5 |  |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| vediem štatistiku realizovaného poradenstva a intervencií | | evidujem počet prípadov v riešení | | evidujem počet ukončených intervenčných plánov | | mám zoznam techník a postupov práce so skupinami | | mám plán (ponuku tém) a realizácie skupinovej práce (žiaci, rodičia, učitelia) | | získavam a evidujem spätnú väzbu | | uskutočňujem prieskum prínosu pre žiaka, rodiča alebo učiteľa | | evalvujem dopad odborných služieb na duševné zdravie | | vediem štatistiku krízových intervencií | | iniciujem alebo zúčastňujem sa porád k daným aktivitám | |
| áno | nie | áno | nie | áno | nie | áno | nie | áno | nie | áno | nie | áno | nie | áno | nie | áno | nie | áno | nie |

|  |  |  |
| --- | --- | --- |
| **3.3 Aktéri realizovaného poradenstva a intervencie** | Úroveň | Percento naplnenia úrovne  na škále od 0 – 100% |
| V škole zabezpečujem a realizujem poradenstvo a intervenciu len ja/jeden človek. | 1 |  |
| Poradenstvo a intervenciu realizujem sám, ak som koordinátorom žiaka. Spolupracujem s kolegami v rámci tímu  a na princípoch multidisciplinárneho prístupu, ak vedia v rámci svojich kompetencií prispieť k riešeniu problému žiaka či skupiny. | 2 |  |
| Poradenstvo realizujem sám, ale v úzkej spolupráci so zamestnancami ŠPT. Do procesu intervencie sú zapájaní aj triedni učitelia, pedagógovia a rodina. | 3 |  |
| Okrem individuálneho poradenstva realizujem sám aj skupinové poradenstvo, prípadne v spolupráci z ďalšími členmi ŠPT v závislosti od témy, veľkosti skupiny a toho, komu je určená (žiak/klient, rodič/ZZ, učiteľ, trieda, kolektív PZ). Pri viacpočetnej skupine je obvyklé, že skupinu vedú 2 odborníci. | 4 |  |
| Ak sa rozsah a charakter psychického problému žiaka/klienta prehlbuje, prípadne sa pridružia ďalšie problémy, ktoré spadajú pod kompetencie iných odborníkov mimo školy, spolupracujem s nimi (lekári, CPP a ŠPP, akreditované subjekty atď.). Spolupracujem aj s centrami, klinickými psychológmi alebo terapeutmi, ako aj ďalšími zariadeniami zameranými na prácu so žiakmi s problémami v oblasti psychických porúch. | 5 |  |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |
| --- | --- | --- | --- | --- | --- | --- | --- |
| zabezpečujem a evidujem realizátorov poradenstva a intervencie | | evidujem záznamy z realizovaných skupinových stretnutí pre žiakov či rodičov (téma, miesto a čas konania, prezenčná listina) | | evidujem záznamy o spolupráci s internými odborníkmi (odborný zamestnanec, školský podporný tím) | | evidujem záznamy o spolupráci s externými inštitúciami | |
| áno | nie | áno | nie | áno | nie | áno | nie |

**4. Oblasť AKTIVÍT PRE RODIČOV**

Oblasť špecifikuje činnosť, aktivity a služby školského psychológa, ktoré sú zamerané na rodiča/ZZ, klienta/žiaka v súvislosti s potrebami dieťaťa a rodiny ako celku. Špeciálne pre rodiča/ZZ budú pripravené informácie na rôznych komunikačných kanáloch o týchto službách a ich dostupnosť: preventívne a vzdelávacie aktivity, súčinnosť pri diagnostike, poskytovanie poradenstva a intervencie, skupinové stretnutia, možnosti sieťovania pomáhajúcich odborníkov a inštitúcií, mediácia a pod.

Možnosti odpovedí sú usporiadané podľa zvyšujúcej sa úrovne využívania hodnotenej kompetencie. **Vyberte si jednu alebo viac možností**, ktoré zodpovedajú realite vami realizovaných aktivít a zakrúžkujte nielen úroveň v danom riadku, ale aj percento napĺňania úrovne:

1. základná úroveň
2. rozšírená úroveň
3. pokročilá úroveň
4. veľmi pokročilá úroveň
5. expertná úroveň

|  |  |  |
| --- | --- | --- |
| **4.1 Rodičia / zákonní zástupcovia** | Úroveň | Percento naplnenia úrovne  na škále od 0 – 100% |
| Pre rodičov mám pripravené základné informácie o svojich odborných aktivitách. Informujem ich na stránke školy, letákom, ktorý je pri vstupe do školy a na nástenke. Do komunikácie s rodičmi/rodinou pristupujem otvorene. | 1 |  |
| Súčasťou ponúkaných aktivít sú preventívne aktivity pre rodičov, mám pre nich pripravené informačné materiály a postupy pre rôzne situácie (napr. práca s rodinou v kríze, vzťah žiaka ku škole, šikanovanie, kyberšikanovanie, príchod nového žiaka a jeho začlenenie do kolektívu a pod.); niektoré témy prezentujem na rodičovskom stretnutí. | 2 |  |
| Pre rodičov mám pripravený systém preventívnych aktivít, ktorý priebežne aktualizujem podľa potrieb školy/rodičov a spoločnosti; okrem prevencie im ponúkam aj rôzne psychoedukačné aktivity; pravidelne sa zúčastňujem rodičovských stretnutí; využívam psychologické prostriedky na podporu rodičov do zapájania sa aktivít, ktoré realizuje škola; nadväzujem spoluprácu s inými inštitúciami, ak je to v záujme žiaka/rodiny. Na začiatku školského roka zisťujem u rodičov informácie o témach, ktoré sú pre nich dôležité. V prípade potreby, napr. na žiadosť tretieho subjektu, pracujem s motivovanými, aj s menej motivovanými rodičmi na súčinnosti pri diagnostike problému. | 3 |  |
| Aktívne sa zaujímam o rodinné problémy, z hľadiska zdravého psychického vývinu, s ktorými sa žiaci školy stretávajú; vyhľadávam ich, ak sa dozviem o probléme; informujem žiaka/klienta a jeho rodinu o ich právach a povinnostiach; riešim rizikové správanie so žiakmi a rodičmi na základe konkrétnych problémov vo vzťahu žiaka ku škole, z hľadiska školského psychológa; využívam inovatívne psychologické prostriedky na podporu rodičov do zapájania sa do rôznych aktivít; poskytujem poradenstvo a intervenciu, a tým rozvíjam efektívnu podporu žiaka/klienta a jeho rodiny; poskytujem facilitáciu/mediáciu vzťahov medzi žiakom, rodinou a inštitúciami zainteresovanými v prípade; úzko spolupracujem s inými inštitúciami, ak je to v záujme žiaka/rodiny. Organizujem pre rodičov tematické skupinové stretnutia. | 4 |  |
| Okrem systému prevencie, aktívneho vyhľadávania zraniteľných žiakov/detí v rodinách a základnej spolupráce s nimi, realizujem rôznorodé odborné preventívne aktivity; poskytujem psychologickú pomoc žiakom/klientom a ich rodinám; vytváram podmienky pre nadviazanie kontaktu a pomáhajúceho vzťahu s rodinami; poskytujem pomoc v situáciách, kde je problémom narušené rodinné prostredie, disharmónia vzťahov či nevhodná rodičovská výchova; mám vytvorenú sieť inštitúcií pre pomoc žiakovi/rodine. | 5 |  |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| vediem štatistiku realizovaného poradenstva a intervencií | | evidujem počet otvorených intervencií/ poradenstva | | evidujem počet ukončených intervenčných plánov (plánov pomoci) | | evidujem zoznam techník a postupov práce so skupinami | | mám plán (ponuku tém) a realizujem skupinové aktivity | | evidujem spätnú väzbu | | evalvujem dopad odborných služieb na duševné zdravie | |
| áno | nie | áno | nie | áno | nie | áno | nie | áno | nie | áno | nie | áno | nie |

**5. Oblasť AKTIVÍT PRE UČITEĽOV**

Oblasť špecifikuje činnosť, aktivity a podporu školského psychológa, ktoré sú zamerané na učiteľa/zamestnanca. Možnosti odpovedí sú usporiadané podľa zvyšujúcej sa úrovne využívania hodnotenej kompetencie. **Vyberte si jednu alebo viac možností**, ktoré zodpovedajú realite vami realizovaných aktivít a zakrúžkujte nielen úroveň v danom riadku, ale aj percento napĺňania úrovne:

1. základná úroveň
2. rozšírená úroveň
3. pokročilá úroveň
4. veľmi pokročilá úroveň
5. expertná úroveň

|  |  |  |
| --- | --- | --- |
| **5.1 Učitelia** | Úroveň | Percento naplnenia úrovne  na škále od 0 – 100% |
| Pre pedagógov mám pripravené základné informácie o svojich aktivitách. Informujem o nich zvyčajne na začiatku školského roka. | 1 |  |
| Súčasťou ponúkaných odborných aktivít sú preventívne aktivity pre pedagógov, mám pre nich pripravené metodické podklady a postupy pre rôzne situácie (napr. zvládanie prejavov negatívneho správania, negatívneho vzťahu ku škole, postojov rodičov ku škole, šikanovanie, kyberšikanovanie, príchod nového žiaka a pod.). | 2 |  |
| Pre pedagógov mám pripravený systém preventívnych aktivít, ktorý priebežne aktualizujem podľa potrieb učiteľov, školy a spoločnosti; okrem prevencie im ponúkam aj rôzne vzdelávacie aktivity; aktívne sa zaujímam o problémy, s ktorými sa pedagógovia stretávajú, vyhľadávam ich, ak sa dozviem o probléme; pracujem aj so zamestnancami školskej družiny. | 3 |  |
| Okrem systému prevencie a vzdelávania poskytujem pedagógom aj individuálne poradenstvo, napr. v prípadoch výskytu negatívnych javov či rizikového správania žiakov. Organizujem pre učiteľov tematické skupinové stretnutia. Pri príprave a realizácii preventívnych a vzdelávacích aktivít využívam spoluprácu rôznych inštitúcií/organizácií. | 4 |  |
| Okrem systému prevencie a vzdelávania, ktorý zabezpečujem aj v spolupráci s inými organizáciami, zapájam pedagógov do rôznych svojich aktivít, spolupracujem s  nimi pri začleňovaní prevencie a filozofie školy do učebných osnov ich predmetov. V prípade rôznych problémov ma pedagógovia a pracovníci ŠKD vyhľadávajú. Upriamujem ich pozornosť na odborné materiály a publikácie „dobrej praxe“. | 5 |  |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| spracovávam štatistiku podnetov | | vediem štatistiku realizovaného poradenstva a intervencií | | evidujem počet aktívnych intervencií | | evidujem zoznam techník a postupov práce so skupinami | | mám plán (ponuka tém) na realizáciu skupinovej práce | | evidujem spätnú väzbu | | realizujem a evidujem prieskum prínosu pre učiteľa | | evalvujem dopad odborných služieb na duševné zdravie | |
| áno | nie | áno | nie | áno | nie | áno | nie | áno | nie | áno | nie | áno | nie | áno | nie |

**6. Oblasť INÉ ČINNOSTI**

V tejto oblasti sú zahrnuté činnosti, ktoré sa netýkajú poradenstva, prevencie či diagnostiky. V rámci práce školského psychológa sú aj činnosti, ktoré sú generalizované a ich úroveň ovplyvňuje celkovú kvalitu ich práce. Patria sem činnosti ako realizácia projektov, sieťovanie, príprava metodických materiálov, udržovanie neustálej vysokej miery informovanosti možných prijímateľov služieb, stanovenie primeranej formy komunikácie v škole, v školskom zariadení.

Možnosti odpovedí sú usporiadané podľa zvyšujúcej sa úrovne využívania hodnotenej kompetencie. **Vyberte si jednu alebo viac možností**, ktoré zodpovedajú realite vami realizovaných aktivít a zakrúžkujte nielen úroveň v danom riadku, ale aj percento napĺňania úrovne:

1. základná úroveň
2. rozšírená úroveň
3. pokročilá úroveň
4. veľmi pokročilá úroveň
5. expertná úroveň

|  |  |  |
| --- | --- | --- |
| **6.1 Realizácia projektov** | Úroveň | Percento naplnenia úrovne  na škále od 0 – 100% |
| V rámci práce nevyužívam realizáciu projektov, ale viem, že škola je zapojená v projektoch. | 1 |  |
| Zapájam sa do projektov, ktoré sa realizujú v škole, prípadne inde. | 2 |  |
| Viem naplánovať a pripraviť projekt a realizovať ho, mám s tým skúsenosť vo svojej škole. | 3 |  |
| Plánovanie a príprava projektov je súčasťou mojej práce, väčšina aktivít, ktoré v ŠPT pripravujeme, je pod záštitou rôznych projektových činností. | 4 |  |
| Realizácia projektov je pre mňa prirodzená, pomáham navrhnúť a pripraviť projekty aj mimo aktivít ŠPT. Dosahujem dobré výsledky a pozitívnu spätnú väzbu. | 5 |  |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| evidujem zoznam podaných projektov; prijatých projektov | | evidujem zoznam realizovaných projektov | | evidujem zoznam aktérov projektov (hlavný riešiteľ, riešiteľ) | | absolvujem vzdelávania v oblasti realizácie projektov | | evidujem štatistiku počtu respondentov v jednotlivých projektoch | |
| áno | nie | áno | nie | áno | nie | áno | nie | áno | nie |

|  |  |  |
| --- | --- | --- |
| **6.2 Sieťovanie** | Úroveň | Percento naplnenia úrovne  na škále od 0 – 100% |
| Väčšinu odborných aktivít a služieb, ktoré ponúkam, realizujem/zabezpečujem sám/sama. | 1 |  |
| Pri príprave a realizácii aktivít spolupracujem s kolegami v ŠPT. Poznám niekoľko odborníkov mimo školy, ktorí občas pre žiakov/klientov realizujú nejaké aktivity, ale nejde o systematické spoluprácu. | 2 |  |
| Pri príprave a realizácii aktivít spolupracujem s kolegami ako tím v ŠPT, zapájam aj zamestnancov školy, žiakov a rodičov.  Mám okruh odborníkov mimo školy, s ktorými pravidelne spolupracujem. | 3 |  |
| Pri príprave a realizácii aktivít spolupracujem s kolegami ako tím v ŠPT, zapájam aj zamestnancov školy, žiakov a rodičov; vytváram a udržiavam pracovné kontakty s rôznymi odborníkmi a zariadeniami v rámci komunity, v ktorej škola funguje. V prípade potreby zastupujem školu (napr. orgány činné v trestnom konaní, poradne, špecialistov). | 4 |  |
| Pri príprave a realizácii aktivít spolupracujem s kolegami ako tím v ŠPT, zapájam aj zamestnancov školy, žiakov a rodičov, mám veľkú sieť spolupracujúcich odborníkov a zariadení z pracovného okolia školy; organizujem rôzne aktivity pre rozširovanie tejto siete a pomáham ju budovať aj iným školám. Zastupujem školu v pracovných skupinách. | 5 |  |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| evidujem zoznam realizátorov rôznych aktivít | | evidujem zoznam/kontakty v zmysle siete odborníkov v rôznych oblastiach | | evidujem zoznam spolupracujúcich organizácií | | existujú štandardizované postupy v rámci spolupráce | | je prítomná existencia „siete“ | | sú písomné výstupy zo skupín, v ktorých som zastupoval/-a školu | |
| áno | nie | áno | nie | áno | nie | áno | nie | áno | nie | áno | nie |

|  |  |  |
| --- | --- | --- |
| **6.3 Príprava metodických materiálov** | Úroveň | Percento naplnenia úrovne  na škále od 0 – 100% |
| Pre školu pripravujem základné materiály, ktoré sa týkajú mojej činnosti, väčšinou ide o prevenciu a informácie o odborných aktivitách. | 1 |  |
| Pre školu pripravujem podrobné metodické postupy (ako napr. rizikové správanie, úzkosť, strach zo školy a pod.) | 2 |  |
| Metodické materiály pre predvídateľné situácie pripravujem zvlášť pre rodičov/ZZ, učiteľov/OZ a žiakov/klientov, týkajú sa rôznych tém. | 3 |  |
| Pre rodičov/ZZ, učiteľov/OZ a žiakov/klientov pripravujem metodické podklady pre rôzne situácie, pripravujem aj interaktívne pracovné listy, na ich disemináciu využívam pritom EduPage, stránku školy, elektronickú komunikáciu. | 4 |  |
| Okrem prípravy materiálov a pracovných listov sa aktívne zapájam aj do tvorby/úpravy metodických materiálov pre školu. | 5 |  |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| mám evidenciu existujúcich metodických materiálov | | prítomný plán prípravy metodických materiálov v zmysle edičného plánu – pre koho, kedy, čo | | prítomná existencia vytvorených pracovných listov/zošitov | | prítomná rôznorodosť a adresnosť metodických materiálov | | prítomné využívanie elektronických technológií pri príprave/práci s metodickými materiálmi | |
| áno | nie | áno | nie | áno | nie | áno | nie | áno | nie |

|  |  |  |
| --- | --- | --- |
| **6.4 Informovanosť** | Úroveň | Percento naplnenia úrovne  na škále od 0 – 100% |
| O odborných aktivitách informujem v úvode školského roka učiteľov/zamestnancov, žiakov/klientov a rodičov/ZZ prostredníctvom letáčika, školskej stránky. | 1 |  |
| O odborných aktivitách osobne informujem zamestnancov, žiakov a zákonných zástupcov priebežne, zúčastňujem sa rodičovských združení, ďalších aktivít vznikajúcich v spolupráci so žiakmi/klientmi a rodičmi/zákonnými zástupcami. | 2 |  |
| O odborných aktivitách informujem všetkých priebežne, využívam pritom EduPage, stránku školy, nástenky, sociálne siete. | 3 |  |
| O odborných aktivitách informujem pravidelne, s využitím dostupných možností. Organizujem odborné aktivity rôznymi interaktívnymi formami pre zvýšenie informovanosti. Snažím sa stále udržiavať pozornosť na dianie a potreby môjho okolia. Na akciách komunikujem so žiakmi/klientmi, ich rodičmi/ZZ, so zamestnancami školy a orientujem ich v dostupných odborných aktivitách. | 4 |  |
| O odborných aktivitách informujem pravidelne, s využitím dostupných možností. Organizujem odborné aktivity rôznymi interaktívnymi formami pre zvýšenie informovanosti, zapájam sa do rôznych kampaní, vystúpení a prezentácií za účelom zvýšenia povedomia o duševnom zdraví  a aktivitách ŠPT. Pre zvýšenie informovanosti využívam dostupné médiá. | 5 |  |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| prítomné informačné materiály – rôznorodosť, adresnosť | | evidovaná účasť na rodičovských združeniach | | využívam EduPage, stránky školy, príp. sociálnych sietí pre propagáciu odborných aktivít | | realizujem hry, súťaže a pod. v rámci informovanosti | | organizujem kampane na podporu duševného zdravia | | evidujem účasť na odborných aktivitách | | evidujem spätnú väzbu (množstvo) | | evidujem počet pripojení na ORL školy | | zaznamenávam počet interných prispievateľov na stránku a iné komunikačné nástroje a pod. | |
| áno | nie | áno | nie | áno | nie | áno | nie | áno | nie | áno | nie | áno | nie | áno | nie | áno | nie |

|  |  |  |
| --- | --- | --- |
| **6.5 Komunikácia s rodičmi, žiakmi a zamestnancami školy** | Úroveň | Percento naplnenia úrovne  na škále od 0 – 100% |
| Komunikujem pomocou letáku, na ktorom sú rozpísané odborné aktivity, ktoré je možné využiť. Súčasťou sú ďalšie informácie – napr. kde ma nájdu, v ktorom čase a s udaním kontaktov na mňa. Leták je k dispozícii pre žiakov/klientov, rodičov/ZZ a učiteľov/zamestnancov na začiatku školského roka a počas roka na nástenke. | 1 |  |
| Leták o odborných aktivitách (priestor, čas a kontakty) ponúkam priebežne učiteľom a žiakom v triedach a rodičom na rodičovských stretnutiach. | 2 |  |
| Na komunikáciu o odborných aktivitách okrem letáku využívam aj osobný kontakt s klientmi (žiak, rodič/ZZ a učiteľ). Často sa pohybujem po škole, chodím na rodičovské stretnutia. Využívam EduPage, web školy, nástenky, sociálne siete. | 3 |  |
| O odborných aktivitách komunikujem so žiakmi/klientmi, ich rodičmi/ZZ, so zamestnancami školy aj na rôznych akciách (hry, súťaže, komunitné aktivity a pod.), ktoré organizuje škola alebo ŠPT a orientujem ich v dostupných aktivitách. Vyhľadávam kontakt so žiakmi aj rodičmi, som im k dispozícii. | 4 |  |
| Využívam všetky dostupné prostriedky a príležitosti na informovanie o odborných aktivitách. Uprednostňujem priamu komunikáciu na rôznych akciách a podujatiach organizovaných školou, miestnou komunitou alebo miestnou samosprávou. Prezentujem pôsobnosť ŠPT a jeho význam pri podpore duševného zdravia. Ak je to možné, našu činnosť predstavujem aj v dostupných médiách. | 5 |  |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| informačné materiály – zabezpečená ich rôznorodosť, adresnosť | | evidujem účasť na rodičovských stretnutiach | | využívam EduPage, stránku školy, príp. sociálne siete na propagáciu služieb | | v rámci informovanosti využívam aktivity organizované školou | | organizujem kampane | | evidujem účasť na realizovaných odborných aktivitách | | mám spätnú väzbu (množstvo); počet pripojení na ORL školy | | evidujem počet interných prispievateľov na stránku a iné komunikačné nástroje a pod. | |
| áno | nie | áno | nie | áno | nie | áno | nie | áno | nie | áno | nie | áno | nie | áno | nie |

***Napĺňanie indikátorov v zmysle dôkazov – komunikácia a jej priebeh (zakrúžkujte aktivitu)***

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| zozbieranie informácií, zmapovanie situácie | | zadefinovanie problému, jeho príčin | | pomenovanie ochranných a rizikových faktorov | | vymedzenie cieľov | | nastavenie stratégií | | vypracovanie plánu ďalšieho postupu | |
| áno | nie | áno | nie | áno | nie | áno | nie | áno | nie | áno | nie |